"ประสาร" ปฏิเสธข่าวถูกทาบเป็นหัวหน้าทีมเศรษฐกิจแทนหม่อมอุ๋ย
ผู้ว่าธปท. ปฏิเสธถูกทาบเข้าร่วมทีมเศรษฐกิจของรัฐบาล พร้อมให้กำลังใจคนทำงาน
28 พ.ค. 2558

ผู้ว่าธปท. ปฏิเสธถูกทาบเข้าร่วมทีมเศรษฐกิจของรัฐบาล พร้อมให้กำลังใจคนทำงาน 
นายประสาร ไตรรัตน์วรกุล ผู้ว่าการธนาคารแห่งประเทศไทย (ธปท.) ปฏิเสธกระแสข่าวที่ระบุว่า มีการทาบทามให้เป็นหัวหน้าทีมเศรษฐกิจของรัฐบาลชุดนี้ แทน ม.ร.ว.ปรีดิยาธร เทวกุล หลังจากที่หมดวาระการดำรงตำแหน่งผู้ว่าการ ธปท. สิ้นเดือน ก.ย. 2558 โดยยืนยันว่ายังไม่ได้มีการทาบทามจากใคร สำหรับผู้ที่จะมาดำตำแหน่งผู้ว่าการ ธปท. คนใหม่นั้น ขณะนี้เห็นรายชื่อผู้สมัครทั้ง 5 คนจากสื่อต่างๆ แล้ว ทุกคนก็เป็นคนเก่ง มีความรู้ความสามารถ ส่วนใครจะได้รับเลือก อีก 1 เดือนคงรู้ผล
อย่างไรก็ดี ขอให้กำลังใจ ผู้ที่จะเข้ามาในตำแหน่งนี้ซึ่งมีความตั้งใจทำงาน ซึ่งในยามนี้ไม่ว่าใครมารับผิดชอบก็ต้องรับภาระหนัก เพราะต้องเผชิญปัจจัยทั้งในประเทศและนอกประเทศ รวมถึงปัจจัยเสี่ยงที่มาเป็นวัฏจักร รวมทั้งปัญหาเชิงโครงสร้างของประเทศ